Dima ke xebera 'Binê qereoqolî de gorê komkî dîyayî' ANF de weşanîyey û xeylêk eleqe dî, 75 esteyê merdiman hetê şaredarîye ra teslîmê dozgerîye ameyî kerdene û dima goristanê Akpinarî de ameyî definkerdene. Warê qereqolî zî bi betonî ame qefilnayene.
5 mengan ra dima Şaredarîya Bismilî ya qeyûmî warê gorê komkîyî de dest pê viraştişê hawuz û parke kerd. Nêzanîyeno ke wextê nê xebatan de zî esteyê merdiman ameyê dîyenê yan nê.
Qeyûmê Bismilî Hakan Zengînceyî seba parke vat: ''Bi projeyê xo ma do qeza hîna rind bikerê. Qezaya ma rê fîraz bo.''
